Luren

«Luren» er tittelen på et skillingstrykk Alf Prøysen presenterte i sin visespalte i «Magasinet for Alle» i 1956. Han forteller videre at «Luren» kaller seg «Digt av H. Ø. Blom, gammel folkevise fra Telemarken om en virkelig hendelse omkring 1830.»  Det finnes mange varianter av denne visen, og denne versjonen her er overlevert i muntlig tradisjon og skal inneholde alle versene.

Teksten
1. I Telemarken en sæter sto på fjellet der danner Gaustads fot,
en hyggelig sommerbolig.
Den byggedes opp av Gudbrand Bø derinne satt hans datter den fagre mø
alene, men trygg og rolig,

2.En sommeraften Helene satt og melkede kjørenes lange rad,
mens bjeller lystelig klinger.
Hun melket dem med et muntert sinn, silet melken og satte den inn
i skinnende hvite ringer.

3.Da solen endte sin lange vei da var hun ferdig, men ville dog ei
seg ennu til hvile skikke,
da tok hun frem bak skorsteinens mur en smukk og kunstig utskåret lur
med glade og tindrende blikke.

4.Den stakkels Einar hadde bragt: Ta den du Helene, hadde han sagt
mens tårene sto i hans øye.
Det er den beste gave jeg har, thi ved hvert snitt jeg i treet skar
jeg tenkte på deg fornøyet.

5.Når du på fjellet blæser i den da lytter i dalen en trofast venn,
hver aften den hele sommer.
Men kommer der nogen du vil være kvitt da la det fra luren storme litt
jeg hører det da, og kommer.

6.Helene satte luren til sin munn og toner fra hjertets innerste grunn
fortalte om kjærlighets varme.
Og så ville hun ty til hyttens tak og ende med bønn den svundne dag
og vugges i drømmenes arme.

7.Da trådte med kjempeskritt en mann, der trådte tvende fra skogens rand,
og begge ville og sterke.
Der trådte tre, og der trådte fem og lasterne hadde tegnet dem
med uutslettelig merke.

8.Disk opp min tøs, hva huset formår, selv bringer vi med en leskende tår
på den veldige krukke.
Vi er lystige gutter du, og en smaus behager alltid vår hu
og jenter som er smukke.

9.Helene skyndte seg og frembar de beste retter som i hytten var,
halvt fryktsomt – halvt forlegent.
Sett bort din melk og din ost har du ei fetere kost
så skal vi selv sørge for steken.

10.De tente seg opp en blussende ild og sankede tørrede kvister der til
et rov for flammenes tunger.
Så søkte de seg ut den feteste kalv slaktet den og stekte den halv
og spiste med grådig hunger.

11.Syng oss en sang til taffelmusikk, ropte han med det ville blikk,
syng helst om røvernes lykke.
Jeg kan ei synge, var pikens svar, jeg blæser kun på den lur jeg har
et lite og rørende stykke.

12.Blæs opp min tøs, din fagreste sang, jeg hører så gjerne på lurens klang
thi den har en smeltende tone.
La den kun klinge som elskovs sukk thi nu da jeg finner at du er smukk
du blir i natt min kone.

13.Helene satte luren til sin munn og toner fra hjertets innerste grunn
om hennes engstelse talte,
i stormen som nu fra luren lød en røst fra himlen om hennes nød
til Einars hjerte ned dalte.

14.Einar slumre på simpelt strå men skjønt og herlig han drømte der på,
til luren hadde han lyttet.
Så lyder den atter i tause natur, hva, lyder atter Helenes lur
og har den ei toner byttet.

15.Han lytter en stund så springer han opp han ser en flamme på fjellets topp
og gjetter seg grant til resten.
Så tar han ned fra sin hyttes vegg sin øks med den skarpeste egg
og farer avsted som blæsten.

16.Først iler han inn på gården Bø: Opp Gudbrand, dalens fagre mø
din datter er i fare.
Helenes brødre, ta øksen fatt, Jers søster kaller til hjelp i natt
og hvem vil ei henne forsvare.

17.De rustet seg og dro avsted men ingen kunne følge hans fjed
han var den raskeste springer.
Han sprang som en hjort han fløy som en ørn der ville verge om sine børn
thi kjærligheten ga han vinger.

18.Men da han stanset og da han sto og lyttede ved fjellets fot
var luren forlengst forstummet.
Han nærmere steg han hørte strid og en røst som klagede blid
og en som kraftig brummet.

19.Kom inn følg med, det båder deg helst, 
og uten klapp sammen av fatter.
Og svakt og svakere piken stred jamrende bad hun og segned ned
under kameratenes latter.

20.Da røveren var sin seier nær sto den trofaste beiler der,
midt i den stussende bande.
Mørkt blusset hans kinn vilt flammet hans blikk ett hugg den skjendige voldsmann fikk
og han sank med blødende panne.

21.Einar hevet øksen igjen, thi imot han styrtet fire menn
med fire blinkende kniver.
Men kjekt og rolig holdt Einar stand hvor øksen rammet der falt en mann
og var ei lenger i livet.

22.Den første falt, den andre falt, det neste hugg den tredje gjaldt,
men hvem kunne røverne tvinge.
Den fjerde solgte ham dyrt sitt liv thi døende boret han sin kniv
dypt i Einars bringe.

23.Helene det blir så sort, så sort nu kaller en annen lur meg bort
den kaller meg til det høye.
Snart Helene skal jeg svinge meg over fjell farvel Helene far evig vel
så brast hans trofaste øye.

24.Da Helenes brødre på fjellet sto svømmet Einar i sitt blod
bestrålet av morgenrøden.
Helene stirret blek der på og imellom dem begge luren lå
der hadde ham kaldt i døden.

25.Nu er Helene gammel og grå dog ser man henne hver aften gå
med luren heni mot fjellet.
Så tankefull hun der oppe står thi kjærligheten fra livets vår
har alderen ei foreldet.

26.Hver aften lyder lurens spill og Rjukan brummer sin bass der til,
men ingen lytter i dalen.
Einar holder ei aftenvakt, han sitter i skinnende brudgomsdrakt
og venter i himmelsalen.

Kilder
De gamle visene 2 med Alf Prøysen, Forlaget for Alle, Oslo 1973

Kategori:Skillingsviser